Професионалном кошарком почиње да се бави у екипи ФМП-а у којој се задржава до 2012. Најзапаженије партије пружа током Суперлиге Србије 2012, када постаје њен најкориснији играч и најбољи стрелац. У децембру 2012. прелази у крагујевачки Раднички и са њима проводи наредне две сезоне. У децембру 2014. постао је члан Вршца, и са њима остао до 26. марта 2015. када прелази у Игокеу. Са екипом Игокее освојио је Првенство БИХ у сезони 2014/15. ""Игосе"" је напустио у децембру 2015, а већ у јануару 2016. је постао члан словачких Кошица и са њима се задржао до краја те сезоне. Од октобра 2016. поново игра за Вршац.

Растућа писменост женског становништва и запослености су побољшали статус жена. Вредност жена се мора посматрати одвојено од трудноће и материнства. У наставку, како су се жене укључиле у радну снагу оне су свој живот поделиле између породице, и посла у којем су са другим женама настојале да изађу из изолације. Унутар породице жене постају јако утицајне у одлучивању о трудноћи.

Језеро се налази у саставу рекреационог парка Чиверо који обухвата језеро и околину са површином од 6 100 хектара. Само језеро има површину од 2 632 ha (26 km²). Језеро је дугачко 16 км а на најширем месту има 8 km. Најдубље је испред саме бране са дубином од 27.43 m. Брана је дугачка 400 метара и завршена је 1952. године после изградње дуге 2,5 године и уз трошак од 2 милиона долара. Језеро Чиверо када је пуно садржи 250 000 милиона литара воде и главни је извор водоснабдевања за Хараре.

Зграда поседује расхладне уређаје масе преко 10.000 тона, међу којом је 125 вентилатора на крову зграде и четири велика уређаја за контролу влажности ваздуха (четири цилиндрична објекта западно од зграде), како би се влажност ваздуха држала под контролом. Захваљујући овој опреми, сав ваздух унутар зграде се може заменити свежим за свега сат времена. Унутрашњост зграде је толика да поседује сопствене временске прилике, па „може доћи до формирања кишних облака испод плафона током веома влажних дана“, због чега је и уграђен велики систем за контролу влажности како би се ова појава у што већој мери сузбила.

1970. — У оквиру нове источне политике, канцелар Немачке Вили Брант у Москви потписао споразум којим су се Западна Немачка и СССР одрекли силе у међусобним односима и признале постојећу границу између две немачке државе.

1971. ГОДИНА Орден заслуга за народ са сребрним зрацима: Народно позориште у Титовом Ужицу указом Председника СФРЈ Јосипа Броза Тита, поводом 25. годишњице постојања и рада, за нарочите заслуге у раду од значаја за развој позоришне уметности и за културно уздизање наших народа.

Плекхаузен се налази у савезној држави Рајна-Палатинат у округу Алтенкирхен (Вестервалд). Општина се налази на надморској висини од 305 метара. Површина општине износи 2,0 km². У самом мјесту је, према процјени из 2010. године, живјело 808 становника. Просјечна густина становништва износи 406 становника/km².

Равенски егзархат је био центар византијске моћи у Италији, од краја 6. века до 751, када су последњег егзарха убили Лангобарди, царски непријатељи у Италији. Франци су 756. победили Лангобарде, али већину егзархата су предали папи.